Адыгэ ныбжьыщIэхэм я театр
Аращ фIащар ЩоджэнцIыкIу Алий и цIэр зезыхьэ Къэбэрдей къэрал драмэ театрым дыгъэгъазэм и 13-м сыхьэт 12.00-м щIидзэу щекIуэкIыну зэхыхьэм.
Iуэхум хэтынущ Къэбэрдей-Балъкъэрым и Бахъсэн, Шэджэм къалэхэм, Урыху къуажэм я курыт еджапIэхэм щылажьэ драмкружокхэм щыджэгу ныбжьыщIэхэр.
Зэхыхьэр къыхэзылъхьари къызэзыгъэпэщари ХьэтIохъущокъуэ Къазий и цIэр зезыхьэ Адыгэбзэ Хасэрщ.
Театр утыкум щагъэлъэгъуэнущ IутIыж Борис и «Кушыкупщ», Шинкубэ Бэгърат и «ЖылакIэ», «КъуийцIыкIу- рэ нартхэмрэ» спектаклхэм щыщ пычыгъуэхэр, нэгъуэщIхэри.
Адыгэ щэнхабзэр, гъуазджэр, бзэр зыхъумэну, абыхэм зезыгъэужьыну лъэпкъыр зыщыгугъ щIэблэм я зэфIэкIыр зылъагъуну, сабийхэм я жэрдэмыр ядэзыIыгъыну хуейхэр зэхыхьэм фрагъэблагъэ.
